Ljubiša Rajić

Ljubiša Rajić (serbisk: Љубиша Рајић), (1947-2012«"Stemmen fra Beograd" er død», VG Nett, 4. juni 2012, besøkt 4. juni 2012.) var en serbisk professor i nordiske språk og litteratur ved Universitetet i Beograd. På slutten av 1990-tallet ble han i Norge kjent som «stemmen fra Beograd».

Rajić avla i 1975 hovedfag i nordisk ved Universitetet i Oslo. Senere avla han magistergrad og doktorgrad ved Universitetet i Beograd. Rajić arbeidet med norsk og skandinavisk litteratur og oversatte norske forfattere til serbisk. Under Kosovokrigen ble Rajic kjent for et bredere norsk publikum gjennom intervjuer og innlegg i norske medier. I tre måneder rapporterte han jevnlig sine inntrykk fra Beograd i Dagbladet, innlegg som senere ble utgitt i boken Dagbok fra Beograd (2000).

Rajić ble 12. desember 2009 utnevnt til ridder av 1. klasse av Den Kongelige Norske Fortjenstorden «for fremme av de norsk-serbiske forbindelser, særlig innen språk, litteratur og kultur.»Utnevnelser til Fortjenstordenen siste år, kongehuset.no, besøkt 14. januar 2010. Han var innvalgt som medlem i Det norske Videnskaps-Akademi, der han tilhørte gruppe 5, Filologi og språkvitenskap, i den historisk-filosofiske klasse. Rajić ble i 2007 tildelt Fritt Ords Honnør.

 Referanser 

 Eksterne lenker 
 Intervju med Uniforum

Kategori:Serbiske forfattere
Kategori:Den Kongelige Norske Fortjenstorden
Kategori:Alumni fra Universitetet i Beograd
Kategori:Personer fra Beograd
Kategori:Dagboksforfattere